**ÖNKÉNTES NYILATKOZAT[[1]](#footnote-1)**

Alulírott ………………………………………………., mint az Útravaló Ösztöndíjprogramról szóló 152/2005. (VIII. 2.) Korm. rendeletben meghatározott Útravaló Ösztöndíjprogram **Út a szakmához alprogram** keretében a **2025/2026. tanévre tanulóként** pályázatot benyújtó személy nyilatkozom arról, hogy a roma/cigány nemzetiséghez tartozom, és hozzájárulok az adataim lenti tájékoztatóban rögzített céloknak megfelelő felhasználásához.

Jelen nyilatkozattal elfogadom, hogy a pályázattal kapcsolatos személyes adatokat, valamint a különösen érzékeny személyes adatokat (a továbbiakban: adatok) a Társadalmi Esélyteremtési Főigazgatóság (a továbbiakban: Adatkezelő) a benyújtásra kerülő pályázat kezelése, elbírálása, a támogatási jogviszony létrehozása, a támogatási jogviszony alapján fennálló, valamint a Támogatói okiratban meghatározott kötelezettségek teljesítésének az Adatkezelő által történő nyomon követése, ellenőrzése, a támogatásokkal kapcsolatos nyilvántartás vezetése, az Adatkezelőt jogszabály alapján terhelő közzétételi, tájékoztatási és ellenőrzési kötelezettség teljesítése, valamint a velem való kapcsolattartás céljából kezelje.

Tudomásul veszem, hogy a lebonyolításban résztvevő szervezetek, az ösztöndíjprogramban résztvevők személyes adatait kizárólag a kötelező ellenőrzési és nyomon követési időszak befejeződéséig, az ösztöndíjprogram megvalósulását követő ötödik év végéig őrzik meg, azt követően az adatok megsemmisítésre kerülnek. A személyes adatok gyűjtése kizárólag az ösztöndíjprogram értékelése, ellenőrzése és nyomon követése érdekében történik, és kizárólag a végrehajtásában és ellenőrzésében igazoltan közreműködő szervezetek részére adható ki, név nélküli, összesített formában, valamint csak a megjelölt felek: a végrehajtásban résztvevő szervezetek, és a kedvezményezett férhetnek hozzá. A különleges adatok csak a személyügyi nyilvántartástól elkülönítetten, azzal össze nem kapcsolva kezelhetőek. Az adatkezelők kötelesek gondoskodni a nyilvántartott adatok biztonságáról.

Hozzájárulok továbbá, hogy az Adatkezelő által kezelt adatokhoz az Adatvédelmi tájékoztatóban meghatározott adatfeldolgozók az ott meghatározott adatkezelési célból hozzáférjenek, továbbá, hogy az Adatkezelő az adatokat a Magyar Államkincstár részére a kincstári monitoring rendszer felé fennálló adatszolgáltatási kötelezettség teljesítése céljából továbbítsa, és hogy a monitoring rendszerben nyilvántartott adatokat a jogszabály alapján arra felhatalmazott szervezetek megismerjék.

A nyilatkozatot a projektben résztvevő állampolgár önként, rábeszéléstől vagy egyéb befolyástól mentesen, a nemzetiségek jogairól szóló 2011. évi CLXXIX. törvény 11. §-ának (2) bekezdése alapján tette, és aláírásával egyben hozzájárul az adatok a fenti céloknak megfelelő felhasználásához.

Kelt: ……………………………………, 2025. év ………………hó …… nap

|  |
| --- |
|  |
| **………………………….…………** |
| **pályázó tanuló aláírása** |

1. Az önkéntes nyilatkozat kiskorú, vagy egyébként cselekvőképtelen vagy korlátozottan cselekvőképes tanuló esetén csak a tanulói nyilatkozat és szülői (törvényes képviselői) nyilatkozattal (1. számú melléklet) együtt érvényes. [↑](#footnote-ref-1)